
Medicinsk abort
Medicinsk abort er afbrydelse af graviditet ved hjælp af tabletter. 

Forundersøgelse og påbegyndelse af aborten
Inden den medicinske abort kan gennemføres, vil du blive ultralydsscannet for at sikre, at graviditeten er i livmoderen og at graviditeten ikke er længere end 8 uger og 6 dage. 

Dag 1. Medicinsk abort starter ved at du i klinikken indtager 1 tbl. Mifegyne, som stopper graviditeten. 
Enkelte kan få kvalme og opkastning af tabletten. Du skal henvende dig i klinikken, hvis du kaster op indenfor 1½ time efter indtagelsen. Når du har taget tabletten, kan aborten i princippet ikke fortrydes. Inden du tager hjem, vil du få udleveret de tabletter, som du selv skal tage hjemme. 

Dag 2. Du kan bløde og få lette menstruationslignende smerter samt kvalme, men normalt vil du kunne passe normale aktiviteter denne dag. Sjældent sker aborten denne dag. 

Dag 3. (dagen, hvor du vil abortere)
Du skal oplægge 4 tbl. Cytotec så højt i skeden, du kan. Det skal ske kl. 07.00 om morgenen. Bliv liggende den næste time – herefter må du gerne gå omkring. Der sker ikke noget ved, at tabletterne falder ud efter et par timer. 
Samtidig med, at du oplægger Cytotec, anbefales det at tage smertestillende og kvalmestillende første dosis, da det er lettest at behandle smerterne før de opstår. Kan gentages som anført nedenfor.

Mod smerter anbefales fra håndkøb:
- 2 tbl. Paracetamol på 500 mg (kan gentages yderligere 3 gange med 4-6 timers mellemrum).
- 2 tbl. Ibuprofen 200 mg (kan gentages yderligere 2 gange med 6-8 timers mellemrum).

Mod kvalme: 
Recept på tbl. Ondansetron 4 mg. Du kan tage 1-2 stk. ved behov. Du må tage i alt 4 stk pr. dag fordelt jævnt over dagen. 

Det er vigtigt, at du har en voksen person hos dig, der kan støtte og hjælpe.
Selve aborten starter vanligvis i løbet af den dag, hvor Cytotec lægges i skeden. Den kraftigste blødning varer som regel 4-6 timer. Blødningen og smerterne vil være noget kraftigere end almindelig menstruation – der kan komme klumper af blod, men dette aftager sædvanligvis hurtigt.
Du vil blive kontaktet telefonisk af klinikken i løbet af dagen eller førstkommende hverdag for at sikre, at det forløber forventeligt og svare på eventuelle spørgsmål.


	Opstår problemer undervejs, kan du ringe til: 

1. Gynækologisk Klinik Billund     
Mandag, onsdag og torsdag kl. 8-15, tirsdag kl. 8-18 og fredag kl. 8-13:  
Telefonnr.: 69 14 14 06 
Lukkedage:  sundhed.dk, https://www.sundhed.dk/borger/guides/find-behandler/?orgId=3516

2. Uden for klinikkens åbningstid skal du kontakte egen læge eller vagtlæge. 
Vagtlæge region syd: tlf. 70 11 07 07
Vagtlæge region midt: tlf. 70 11 31 31



Sygemelding
Behovet for sygemelding er individuelt, men du må regne med nedsat aktivitet i et par dage og sygemelding den dag du anvender Cytotec ~ dag 3. 

Efter aborten
Blødning: Det er normalt, at du bløder lidt mere end ved normal menstruation i op til 1 uge, hvorefter det aftager. Du kan regne med at bløde i op til 2-4 uger. 

Ingen blødning: kontakt klinikken hvis der ikke er blødning efter 3 dage for en fremrykket kontrol. 

Underlivsbetændelse forebygges ved:  
· at undgå samleje, så længe du bløder (eller bruge kondom)
· ikke at tage karbad, gå i svømmehal eller havbad, så længe du bløder 
· ikke at bruge tamponer / menstruationskop ved denne blødning 
OBS: Hvis du får kraftig blødning, stærkere smerter, gulligt udflåd eller feber, skal du kontakte klinikken, egen læge eller lægevagten. 

Efterkontrol: 
Udføres som regel ved ultralyd 7 - 14 dage efter aborten, hvor man kontrollerer, at graviditeten er udstødt ligesom vi sikrer dit psykiske velbefindende og snakker prævention.  
Hos knapt 5% er efterbehandling være nødvendigt. 
Undtagelsesvis kontrollerer vi med blodprøver eller urin-graviditetstest. 

Fremtidig prævention: 
Såfremt der er plan for, at du skal starte p-piller, tager du første tablet om aftenen denne dag (dag 3) og fortsætter i mindst en cyklus dvs. indtil næste menstruation. Spiral kan anlægges i klinikken indtil 12 uger efter abort dag 1.
Inspiration: www.sexogsamfund.dk	

Behandlingsark ved medicinsk abort

Dette ark medbringes til kontroller og evt. anden lægekontakt. 

Cpr. nr.: 

Navn: 


Forus.:	d. ________  GA:            GS:             BS + / -   CRL      FHA + / -



Dag 1: d. ________kl._______ 1 tbl. MIFEGYNE 

Dag 3: d. ________kl. 7.00. 4 tbl. CYTOTEC dybt i skeden 

Anbefalet smertelindring fra håndkøb:
2 tbl. Paracetamol 500 mg. Kan det gentages i alt 3 gange med 4-6 timers interval.
2 tbl. Ibuprofen 200 mg. Kan gentages i alt 2 gange med 6-8 timers interval.

Recept på kvalmestillende Ondansetron 4 mg ved behov max x4 / dag. 

Ved behov kan klinikken kontaktes på tlf. nr. 69 14 14 06. 
Åbningstider: mandag, onsdag, torsdag kl. 8-15, tirsdag kl. 8-18 og fredag kl. 8-13.
Lukkedage:  sundhed.dk, https://www.sundhed.dk/borger/guides/find-behandler/?orgId=3516
Uden for åbningstiden kontaktes: egen læge eller vagtlæge.
Evt. noter / opmærksomheder: ________________________________________________________________________________________________________________________________________________________________

Efterkontrol: 
Ultralydsscanning d. _________ AP diam:         GS + / -         BS + / -        FHA + / -


Evt. blodprøve d. _________

AP diam:         GS + / -         BS + / -        FHA + / -

Afsluttende kontrol d . _____




